Myanmada noma’lum kimsalar Jahon sog‘liqni saqlash tashkiloti avtomobiliga hujum qildi. Oqibatda 2 kishi halok bo‘lgan. Foto: Reuters Bu haqda BMT bosh kotibi rasmiy vakili Stefan Dyujarrik xabar qilgan. Uning ta’kidlashicha, hujum Rakhayn shtatida 20 aprelda sodir etilgan. Avtomobil koronavirusni aniqlash uchun namunalarni olib ketayotgan bo‘lgan. Hujum oqibatida avtomobil haydovchisi va JSST xodimi halok bo‘lgan, mahalliy amaldor yaralangan. BMT bosh kotibi Antoniu Guterrish hujumni qoralab, voqeani to‘liq va ochiq-oydin tergov qilishga va aybdorlarni javobgarlikka tortishga chaqirgan. Myanma qurolli kuchlari va “Arakan rohingyalarini qutqarish armiyasi” hujumga aloqador emasliklarini ma’lum qilishgan.